PressReader - Weg! Ry & Sleep: 2016-12-01 - SAMARITANE BY NIS­SAN OP UPINGTON
Weg! Ry & Sleep - 2016-12-01 - BRIEWE -
Ons was in Au­gus­tus Wes­kus toe met ons Nis­san Na­va­ra, en met ons aan­koms by Oran­je­rus in Upington het ons ’n na­re skuur­ge­luid by die waai­er­band ge­hoor. 8nm Musiek Mandjie met DJ Uiltjie | SAUKRADIO.com
« Geskiedenis: Bartolomeu Dias – Die stormheld van Goeie Hoop
Pot soek ‘n deksel Vrydag aande om 7nm » Voorsittersverslag, 2006 | Milk South Africa
Reports › Chairman Reports › Voorsittersverslag, 2006 ›
Voorsittersverslag, 2006 29.43 KB
Die suiwelbedryf is bevoorreg deurdat die Minister van Landbou aan die einde van 2005 'n vervangende stel regulasies uitgevaardig het om sodoende te verseker dat die suiwelbedryf se langtermyn-doelstellings nie skipbreuk ly, as gevolg van die defekte wat in die vorige regulasies bestaan het nie. Hierdie tweede fase sou nooit betree kon wees, sonder die rolspelers se geloof in die meriete van die statutêre regulasies en die doelstellings wat daardeur verwesenlik moes word. Die nuwe regulasies is weer eens deur SAMPRO aangevra, wat deur die MPO en die SA Nasionale Verbruikersunie ondersteun is.
Finansiering van projekte wat sedert 2004 deur statutêre heffings gefinansier is, kon in 2006 deur middel van die nuwe heffingsfondse voortgesit word, te wete transformasie in die primêre en sekondêre bedryfsektore, bedryfsinligting, melkaantekeninge en veeverbeteringe en die bevordering van suiwelstandaarde. Net soos in die voorafgaande twee jare kon suiwelverbruikersopvoeding nie gedurende 2006 gefinansier word nie, as gevolg van die weerhouding van statutêre heffings deur beswaarde rolspelers.
Dit het reeds vroeg in 2006 geblyk dat bepaalde bedryfsrolspelers nie van voorneme was om hulle statutêre verpligtinge in terme van die Wet op die Bemarking van Landbouprodukte en die betrokke regulasies na te kom nie. 'n Groot deel van die Direksie, Administrasie en die twee lede-organisasies (MPO en SAMPRO) se tyd en energie is gevolglik gedurende 2006 in beslag geneem om met hierdie rolspelers en die Nasionale Landbou-bemarkingsraad (NLBR) in interaksie te tree ten einde te verstaan wat die knelpunte is en dit te probeer besleg.
'n Belangrike uitkoms van 'n vergadering deur die NLBR gereël en op 28 Junie 2006 bygewoon deur afgevaardigdes van die NLBR, Melk SA en besorgde melkkopers, was dat Melk SA se direksie moes verklein en meer verteenwoordigend word van die Suid-Afrikaanse suiwelgemeenskap.
Tydens 'n Spesiale Raadsvergadering van Melk SA op 21 Junie 2006 is 'n Taakspan gevorm om Melk SA te adviseer oor "Terms of Reference" vir die herstrukturering van Melk SA en voorstelle te dien effek ter tafel te lê. Hierdie taakspan het bestaan uit lede van die primêre en sekondêre bedryfsektore en verteenwoordigers van die besorgde melkkopers.
Die Taakspan het konsensus oor bepaalde aangeleenthede bereik en sy verslag met voorstelle op 16 Oktober 2006 gefinaliseer. Op 22 November 2006 is die Taakspan se voorstelle deur die Melk SA Direksie aanvaar en deur die lede van Melk SA goedgekeur. Hierdie vergaderings is deur verteenwoordigers van die besorgde melkkopers bygewoon.
Die aangeleenthede waaroor daar by wyse van konsensus ooreengekom is, behels onder andere die mandaat van Melk SA, strategiese beginsels, strategiese doelstellings, bestuursbeginsels, grootte en samestelling van die Direksie en menslike hulpbronne vir Melk SA. Daar was verder konsensus dat die aantal direkteure vanaf 24 na 6 moet verklein; en dat dit persone sonder besigheidsbelang in die primêre en sekondêre sektore asook persone uit die voorheen benadeelde gemeenskappe moet insluit.
Intussen is daar goeie vordering gemaak met die projekte wat deur Melk SA gefinansier is en Melk SA se Direksie is kwartaalliks van verslae bedien. Die Advieskomitees vir die betrokke dissiplines het gereeld vergader. Verskeie kundige persone het hulle gedurende 2006 by hierdie komitees gevoeg. 'n Transformasie-Advieskomitee is naas die ander twee Advieskomitees vir Transformasie in die primêre en sekondêre bedrywe gestig. Hierdie Transformasiekomitee sal fasiliterend optree om transformasieprojekte wat kollektiewe behoeftes in die bedryf aanspreek, te inisieer.
Stelsels vir Melk SA se kantoor wat sedert 2005 vir die administrasie van die maatreëls ontwikkel en geïmplementeer is, vorm die grondslag vir administratiewe en funksionele sukses. Hoewel die aantal geregistreerde rolspelers steeds rondom 300 is, word opgawevorms en heffings op 'n meer gereelde basis ingedien en betaal. Slegs 'n skrale minderheid wat geregistreer het, kom nie hulle verpligtinge na nie. Regsoptrede het reeds aan die einde van 2006 'n aanvang geneem deur die bediening van aanmanings en die Direksie het besluit om vroeg in 2007 regsgedinge teen oortreders aanhangig te maak wat steeds nie voldoen nie.
Vir die jaar 2006 is daar slegs R10,4 miljoen se heffings in kontant gevorder, terwyl ‘n verdere R8 miljoen beraamde heffingsdebiteure is waarvan opgawevorms by Melk SA ingedien is. Die som hiervan, naamlik R18,4 miljoen, verteenwoordig 87% van die begrote R21,2 miljoen. Indien addisioneel-beraamde verskuldigde heffings van R4 miljoen ten opsigte van 2006 bygetel word, kom die heffings wat in 2006 geïdentifiseer is (hetsy betaal al dan nie) te staan op R22,4 miljoen, wat die vorderingskoers vir 2006 op 106% te staan sou bring.
Gedurende die verslagjaar is 'n onafhanklike kundige as Voorsitter van die Ouditkomitee aangestel en het hierdie komitee waardevolle bydraes gelewer om die effektiewe funksionering van veral Melk SA se finansiële en administratiewe stelsels te bevorder.
Melk Suid-Afrika het insette gelewer tot die Ministeriële Komitee se ondersoek na die landbou-bemarkingsomgewing en 'n afvaardiging van Melk SA het hierdie komitee op 30 Maart 2006 te woord gestaan. Melk SA se voorlegging wat deur ‘n werkgroep voorberei en deur sy Direksie aanvaar is, het die spesifieke vrae wat gestel is, omvattend beantwoord.
'n Werkswinkel wat deur die NLBR vir Transformasie-bestuurders aangebied is, is deur Melk SA bygewoon waar die onderskeie landboubedrywe inligting aangaande hulle transformasieprojekte met mekaar gedeel het. Daar is ooreengekom dat die NLBR met behulp van die bedrywe se insette riglyne sal neerlê waaraan transformasieprojekte moet voldoen, wat deur middel van statutêre heffings gefinansier word. Die NLBR het gevolglik nie slegs vir die befondsing van transformasieprojekte nie, maar ook vir alle ander dissiplines wat administrasie van die maatreëls insluit, insette gevra, waartoe Melk SA wel insette gelewer het.
Melk SA wil slegs die gemeenskaplike bedryfsbehoeftes soos in die Suiwel-ontwikkelingsinisiatief en deur die NLBR se Artikel 7-komitee geïdentifiseer effektief laat geld, sodat die suiwelbedryf vordering kan maak op die terreine van markverbreding vir suiwelprodukte, bemagtiging van voorheen-benadeelde individue en bevordering van die internasionale mededingendheid van die suiwelbedryf. Die instelling van statutêre heffings is derhalwe geregverdig, aangesien hierdie breë strategiese benadering iedereen in die bedryf raak. Daarom hoort die tou-trekkery as gevolg van individuele sienings en vrese tot die verlede en word daar met groot verwagting uitgesien na 'n suksesvolle 2007.